Kedves Hallgatók!

Mindenkit nagy tisztelettel szeretnék köszönteni tanszékvezetőként a magam és az Informatika Tanszék dolgozói nevében. Nevem Pitlik László és egyrészt üzemszervező agrármérnökként végeztem, amit ma talán nem nagy eretnekség agrár-közgazdásznak is átnevezni, másrészt legalább három évtizede foglalkozom mesterséges intelligenciák fejlesztésével. Az őszi szemeszter kapcsán még érintett Rikk János kollégám hasonló két erőtér által érintett szakértő: ez egészséggazdaság és az IT-biztonság által.

A gazdasági informatika specializáció idén, azaz 2019 őszén indul először a KJE-n. S nem mellesleg maga az Informatika Tanszék is egy új szervezeti egység, mely az üzemmérnök informatikus (BPROF) szak akkreditációja kapcsán jött létre tavaly.

Most, hogy túl vagyunk a sikeres akkreditáción, a gazdasági informatika specializációt a közgazdász-képzések Hallgatói számára immár több, mint főpróbának tekinthetjük, s a magunk részéről nagy érdeklődéssel várjuk Önöket! Az első alkalom 2019.09.21-én lesz. Találkozunk tehát az „éterben”!

Bár a specializáció tantárgy-listája úm. örökölt, a részleges kérdőíves felmérések alapján immár nyugodt szívvel remélhetjük, hogy a tárgylista és a tervezett tematika képes lesz lefedni a potenciális igényeket, elvárásokat, hiszen az érdeklődők előképzettségi szintje és érdeklődési fókusza oly mértékig széles spektrumot mutat fel, amibe az oktatók referenciái mindenképpen szervesen illeszkednek – köszönhetően a közgazdasági és az informatikai erőterek kölcsönhatásainak.

Reméljük, Önök is így fogják érezni már az ismerkedés során is.

Az őszi tantárgyak két csoportra oszlanak: az információs rendszerek és a programozás alkot egy csoportot (Pitlik), ill. az operációs rendszerek és a számítógépes architektúrák egy másikat (Rikk). Jegyet szerezni akár egyetlen egy önálló feladattal is lehet a négy tárgyból egyszerre, amennyiben sikerül olyan minél inkább valóságközeli, minél inkább közhasznú vagy minél nagyobb célcsoport számára hasznos feladatot egyedi Hallgatónként vagy esetleg Hallgatói csoportonként közösen kialakítani, ahol minden tantárgy sajátosságai visszaköszönnek. Nem kötelező egy feladatot készíteni, vagyis lehet akár tárgyanként is egyet-egyet, ill. tetszőleges tárgycsoportból egyet.

A félév során az egyik példa az oktatás lesz, s benne a Hallgatói és/vagy oktatói teljesítmény-értékelés. Ennek keretében olyan validációs teszt-folyamat áll minden Hallgató rendelkezésére, mely egyben része lesz az önálló feladat(csomagj)ának. A validáció ugyanis nem más, mint a már tudottnak tekinthető tudás/kompetencia-elemek személyenkénti feltárása és az erre való építkezés közös felvállalása.

Mivel a Hallgatói létszám nem túl magas, így mindenki számíthat arra, hogy a lehető legszemélyre szabottabb együttműködés keretében juthat jegyhez/kredithez – a fenti gyakorlatiasságot alapul véve.

Az oktatás célja a szuverenitás katalizálása, vagyis pl. a programozás nem egy tanfolyamszerű gyorstalpaló lesz – amit egyébként bárki bármikor már eddig is el tudott volna végezni autodidakta módon, hanem az önálló alkotásra való felkészítésre használjuk fel a rel. kevés kontakt óraszámot (18, ill. 9 óra tárgyanként és szemeszterenként). A jegyszerző feladat tehát feltételezi az otthoni/céges munkálkodást, ahogy az a kreditlogika szerint elő is van írva. De ezen önállóság nem azt jelenti, hogy az oktatók ne állnának majd quasi korlátlanul rendelkezésre.

A Hallgatók nem csak oktatóikkal, de egymással is együttműködhetnek. Erre a célra például egy kollaboratív keretet adó wikipedia-rendszer kerül felkínálásra – ahol a minőségbiztosítás alapja a teljes nyilvánosság lesz. A teljes nyilvánosság számára való hasznosság az önálló feladatok esetén is ideális lenne, de adott céges/személyes kötődésű feladatok kapcsán természetesen a titkosságnak sem lesz akadálya. Példaként álljon itt egy közérdekű feladat URL-je: <http://midra.uni-miskolc.hu/document/27010/22479.pdf>

Az összecsiszolódást egy kb. 20 órás, kulcsszavazott, vágott, előadás-részleteket tartalmazó (eredetileg) DVD is szolgálja: <https://miau.my-x.hu/dvd/download/MYX-DVD/>

Emellett a wikipedia-támogatás nem csak az együttműködést segíti, hanem egyben példatárként és lexikonként is rendelkezésre áll: <https://miau.my-x.hu/mediawiki/index.php/Kezd%C5%91lap>

S búcsúzóul a mottó: Tudás az, ami forráskódba átírható, minden más emberi aktivitás művészet! (KNUTH, 1992)

Jó munkát, sok sikert!

Pitlik László, Rikk János

(Budapest, 2019.09.06.)

Kedves Hallgatók! Mindenkit nagy tisztelettel szeretnék köszönteni tanszékvezetőként a magam és az Informatika Tanszék dolgozói nevében. Nevem Pitlik László és egyrészt üzemszervező agrármérnökként végeztem, amit ma talán nem nagy eretnekség agrár-közgazdásznak is átnevezni, másrészt legalább három évtizede foglalkozom mesterséges intelligenciák fejlesztésével. Az őszi szemeszter kapcsán még érintett Rikk János kollégám hasonló két erőtér által érintett szakértő: ez egészséggazdaság és az IT-biztonság által. A gazdasági informatika specializáció idén, azaz 2019 őszén indul először a KJE-n. S nem mellesleg maga az Informatika Tanszék is egy új szervezeti egység, mely az üzemmérnök informatikus (BPROF) szak akkreditációja kapcsán jött létre tavaly. Most, hogy túl vagyunk a sikeres akkreditáción, a gazdasági informatika specializációt a közgazdász-képzések Hallgatói számára immár több, mint főpróbának tekinthetjük, s a magunk részéről nagy érdeklődéssel várjuk Önöket! Az első alkalom 2019.09.21-én lesz. Találkozunk tehát az „éterben”! Bár a specializáció tantárgy-listája úm. örökölt, a részleges kérdőíves felmérések alapján immár nyugodt szívvel remélhetjük, hogy a tárgylista és a tervezett tematika képes lesz lefedni a potenciális igényeket, elvárásokat, hiszen az érdeklődők előképzettségi szintje és érdeklődési fókusza oly mértékig széles spektrumot mutat fel, amibe az oktatók referenciái mindenképpen szervesen illeszkednek – köszönhetően a közgazdasági és az informatikai erőterek kölcsönhatásainak. Reméljük, Önök is így fogják érezni már az ismerkedés során is. Az őszi tantárgyak két csoportra oszlanak: az információs rendszerek és a programozás alkot egy csoportot (Pitlik), ill. az operációs rendszerek és a számítógépes architektúrák egy másikat (Rikk). Jegyet szerezni akár egyetlen egy önálló feladattal is lehet a négy tárgyból egyszerre, amennyiben sikerül olyan minél inkább valóságközeli, minél inkább közhasznú vagy minél nagyobb célcsoport számára hasznos feladatot egyedi Hallgatónként vagy esetleg Hallgatói csoportonként közösen kialakítani, ahol minden tantárgy sajátosságai visszaköszönnek. Nem kötelező egy feladatot készíteni, vagyis lehet akár tárgyanként is egyet-egyet, ill. tetszőleges tárgycsoportból egyet. A félév során az egyik példa az oktatás lesz, s benne a Hallgatói és/vagy oktatói teljesítmény-értékelés. Ennek keretében olyan validációs teszt-folyamat áll minden Hallgató rendelkezésére, mely egyben része lesz az önálló feladat(csomagj)ának. A validáció ugyanis nem más, mint a már tudottnak tekinthető tudás/kompetencia-elemek személyenkénti feltárása és az erre való építkezés közös felvállalása. Mivel a Hallgatói létszám nem túl magas, így mindenki számíthat arra, hogy a lehető legszemélyre szabottabb együttműködés keretében juthat jegyhez/kredithez – a fenti gyakorlatiasságot alapul véve. Az oktatás célja a szuverenitás katalizálása, vagyis pl. a programozás nem egy tanfolyamszerű gyorstalpaló lesz – amit egyébként bárki bármikor már eddig is el tudott volna végezni autodidakta módon, hanem az önálló alkotásra való felkészítésre használjuk fel a rel. kevés kontakt óraszámot (18, ill. 9 óra tárgyanként és szemeszterenként). A jegyszerző feladat tehát feltételezi az otthoni/céges munkálkodást, ahogy az a kreditlogika szerint elő is van írva. De ezen önállóság nem azt jelenti, hogy az oktatók ne állnának majd quasi korlátlanul rendelkezésre. A Hallgatók nem csak oktatóikkal, de egymással is együttműködhetnek. Erre a célra például egy kollaboratív keretet adó wikipedia-rendszer kerül felkínálásra – ahol a minőségbiztosítás alapja a teljes nyilvánosság lesz. A teljes nyilvánosság számára való hasznosság az önálló feladatok esetén is ideális lenne, de adott céges/személyes kötődésű feladatok kapcsán természetesen a titkosságnak sem lesz akadálya. Példaként álljon itt egy közérdekű feladat URL-je az egyik QR-kódként. Az összecsiszolódást egy kb. 20 órás, kulcsszavazott, vágott, előadás-részleteket tartalmazó (eredetileg) DVD is szolgálja. Emellett a wikipedia-támogatás nem csak az együttműködést segíti, hanem egyben példatárként és lexikonként is rendelkezésre áll. S búcsúzóul a mottó: Tudás az, ami forráskódba átírható, minden más emberi aktivitás művészet! (KNUTH, 1992) Jó munkát, sok sikert!

<https://texttospeech.io/>